Ocena ustavnosti rešenja CA.br. 1802/2019 Apelacionog suda Kosova od 6. maja 2019. godine - Constitutional Court\nOcena ustavnosti rešenja CA.br. 1802/2019 Apelacionog suda Kosova od 6. maja 2019. godine\nbr. predmeta KI 192/19\nKI 192/19, Podnosilac zahteva: Naser Shala, Ocena ustavnosti rešenja CA.br. 1802/2019 Apelacionog suda Kosova od 6. maja 2019. godine\nKI192/19, Odluka o odbijanju zahteva od 26. februara 2020. godine, objavljeno 23 marta 2020. godine\nKljučne reči: individualni zahtev, ocena ustavnosti osporene rešenja Apelacionog suda, zahtev ne ispunjava proceduralne uslove za razmatranje odbijen zahtev.\nPodnosilac zahteva je vodio spor u vezi smetanja poseda pred redovnim sudovima, ovaj spor je kulminirao odlukom Apelacionog suda koju podnosilac zahteva osporava pred Ustavnim sudom.\nSud je u dva navrata pokušao da kontaktira podnosioca zahteva u vezi dopune zahteva koja je bila neophodna u cilju daljeg odlučivanja po ovom zahtevu. Međutim u oba slučaja pisma obaveštenja su se vratila Sudu sa napomenom da podnosilac ne živi na adresi navedenoj u zahtevu.\nSledstveno tome, Sud nalazi da je predmetni zahtev nepotpun, jer podnosilac zahteva nije tačno naveo svoju adresu i nije dostavili prateća dokumenta koja je Sud zahtevao a kojima bi dokazao svoje tvrdnje.\nShodno tome, Sud zaključuje da zahtev ne ispunjava proceduralne uslove za dalje razmatranje predviđene pravilom 32 i 35 Poslovnika.


ASP.NET Web Development, Aranđelovac, Beograd, Čačak, Ćuprija, Inđija, Kikinda, Kragujevac,…\nAranđelovac, Beograd, Čačak, Ćuprija, Inđija, Kikinda, Kragujevac, Kraljevo, Kruševac, Leskovac, Mladenovac, Niš, Novi Beograd, Novi Pazar, Novi Sad, Obrenovac, Pančevo, Paraćin, Pirot, Požarevac, Ruma, Šabac, Smederevo, Sombor, Sremska Mitrovica, Subotica, Užice, Valjevo, Vranje, Vršac, Zaječar, Zemun, Zrenjanin\nCENA: od 13000 din\nJavite se za sastanak u našim prostorijama za razgovor i prezentaciju kursa nakon kojeg možete odlučiti da li ćete ga pohađati.\nU prvi kurs su uključene lekcije iz web developmenta potrebne da bi polaznik mogao samostalno da počne da se bavi izradom web sajtova i da nauči da napravi sajt od nule i pokrene ga. Ideja vodilja za pokretanje ovakvog kursa sa tačno ovim lekcijama je bila praktičnost, polaznik prvog kursa će naučiti sve što mu je potrebno za pravljenje internet sajtova. Kurs obuhvata teoriju i vežbe koje podrazumevaju izradu komponenata web sajtova. Za razliku od sličnih kurseva koji postoje u ponudi, ovaj kurs je obogaćen znanjima iz prakse, koja se uglavnom ne daju na kursevima. Većina škola slične kurseve koncipira kao zbir najvažnijih lekcija iz ogromnog polja web developmenta ( od kojih je svaka samo uvođenje u datu oblast ) koje nisu međusobno povezane tako da čine jednu celinu za profesionalni rad. Ovde su često uključene oblasti koje su specifične za bavljenje određenom granom ove delatnosti i za većinu onih koji žele da počnu da se bave izradom sajtova predstavljaju višak nabacanog znanja za sam početak koji otežava uopšte ulazak u posao. Nije isto praviti internet sajtove i raditi na primer kao web programer na softveru u banci. Zbog toga smo veliku oblast web developmenta podelili na dve oblasti, dva nivoa težine, jer nam je iskustvo pokazalo da je ovo najpraktičniji i najrealniji pristup. Posledica prakse loših kurseva je nepovezanost oblasti u celinu "od nule do implementacije" tako da polaznik mora posle kursa mnogo sam da uči od iskusnijih programera i preko interneta da bi sklopio celu sliku i "ispekao zanat". U ovom kursu rukovodili smo se time da polaznika lišimo kasnijeg lutanja i damo mu sve što je potrebno da bi počeo da se bavi ovim poslom i pravi, dizajnira, optimizuje, postavlja na server i pokreće internet sajtove. Sa završetkom prvog kursa možete računati da ćete moći da pokrenete privatnu firmu za izradu sajtova. U nastavu su uključene lekcije sa minimumom C# jezika , nešto što je neophodno za ovaj nivo i konkretan rad npr. prenošenje podataka sa strane na stranu, izrada kontakt stranice za slanje e-mailova i slično. Na prvom kursu se ne rade .Net sajtovi s bazama podataka. Sajtovi bez baze podataka koje firme naručuju čine najmanje 90% sajtova i ovo je podatak iz prakse. Ko bude želeo da pravi kompleksne dinamičke sajtove sa bazom podataka ima priliku da posle prvog kursa nastavi sa drugim. U drugom kursu se radi napredno C# programiranje. Svaki polaznik ima obezbeđen računar i potrebne programe-alate za rad.\nNa kraju kursa polaznik će razumeti principe .Net tehnologije, objektno orjentisanog programiranja, poznavaće organizaciju fajlova, korišćenje klasa, kontrola, osnove HTML i .css jezika. Znaće da uradi osnovnu SEO optimizaciju sajta. Znaće da postavi sajt na server i izvrši sva potrebna podešavanja servera i domena kako bi sajt počeo s radom. Bonus koji je dodat u ovaj kurs su osnove izrade Wordpress sajtova, pošto je ovo moćna tehnologija, sa CMS-om koja se može relativno lako savladati i može značajno da upotpuni ponudu jednog web developera.\nSvaki polaznik dobija štampanu skriptu, vežbe su u elektronskom obliku. Na kraju kursa, za proveru i lično uvežbavanje polaznika radi se završni rad - web sajt, koji se donosi na pregled. U toku kursa moguće su konsultacije s predavačem i izvan časova.\nSvima koji korektno, s pažnjom i trudom isprate kurs možemo garantovati uspeh. Polaznici na kraju oba kursa dobijaju sertifikat.\nPredavači imaju iskustva u web developmentu od preko 10 godina. Poznajemo praksu sličnih kurseva web developmenta jer smo i sami prošli neke od njih i znamo šta im nedostaje, pa smo se upravo potrudili da te nedostatke prevaziđemo u ovom kursu.\nOblasti koje se obrađuju u prvom kursu su sledeće:\nUloga web servera i komponente web aplikacije, statičke i dinamičke web strane, uloga brauzera, HTTP.\nTipovi fajlova u ASP.NET-u, web forme, dizajn web strane.\nCiklus rada web aplikacije, web serverske kontrole, event handler, ViewState , ASP.NET kontrole.\nQuery string i objekti Request i Response.\nMaster strana, CheckBox, MultiView, Panel, RadioButton, Table, File Upload, Wizard, Check Box List, Radio Button List.\nCSS jezik ( Cascading Style Sheets ).\nServer objekti, Response, Request, Menu , navigacija web sajta, Site Maps, Tree View.\nKontakt strana - slanje meilova sa sajta, izrada strane pomoću C# koda, klase itd. Osnove grafičke obrade slika potrebnih za izradu sajta za slajder, banere, logoe, favicon .itd )\nOptimizacija sajta ( SEO ), internet marketing, Google Analytics i Google Adwords, socijalne mreže, kampanje i grupe.\nPostavljanje sajta na server ( kopiranje pomoću FTP klijentskog programa, rad sa domenima, korišćenje korisničke podrška. Rad sa pre-dizajniranim temama za .NET sajtove.\nWordpress, izrada sajta ( pravljenje strana i postova, dizajn, SEO, plaginovi ).\nPregled završnog rada za sertifikat.\nDevet puta po dva sata, pet nedelja ukupno. Možete se prijaviti za grupni i individualni kurs ( jedan na jedan, viši kvalitet nastave ).\nPohađanje kursa u grupi: 13,000 RSD.\nPohađanje kursa individualno: 21,000 RSD.\nPohađanje kursa u grupi: Ukupno vreme trajanja kursa 21 sat ( 28 školskih časova ), sedam dolazaka po tri sata (dva puta nedeljno). Šest termina su predavanja a sedmi je pregled rada ( web sajta ) za sertifikat.\nPohađanje kursa individualno: Ukupno vreme trajanja kursa 18 sati ( 24 školska časa ), šest puta po tri sata ( dva puta nedeljno ). Pet termina su predavanja a šesti je pregled rada ( web sajta ) za sertifikat.


SZO upozorila: "Nemamo konačno rešenje za virus u ovom trenutku, a možda ga nikada ni ne bude" - Naši u svetu\nSZO upozorila: “Nemamo konačno rešenje za virus u ovom trenutku, a možda ga nikada ni ne bude”\nObjavljeno 03/08/20 u 14:30\n“Nemamo konačno rešenje za virus u ovom trenutku, a možda ga nikada ni ne bude”, upozorio je generalni direktor SZO Tedros Adhanom Gebrejesus, preneo je Rojters.\nTedros i direktor SZO za vanredne programe Majk Rajan pozvali su sve nacije da strogo sprovode zdravstvene mere kao što su nošenje maski, socijalno distanciranje, pranje ruku i testiranje.\n“Poruka ljudima i vladama je jasna: “Uradite sve”, rekao je Tedros na brifingu u Ženevi.\nOn je rekao da maske treba da postanu simbol solidarnosti širom sveta.\nRajan je rekao da zemlje sa visokim stepenom transmisije uključujući Brazil i Indiju, treba da vode veliku bitku.\n“Izlaz je dugoročna i stalna posvećenost”, istakao je on.\nZvaničnici SZO su naveli da se istraživački tim SZO, koji je upućen u Kinu odakle je virus potekao, još nije vratio.\nJovana već 22 dana ima temperaturu i dva negativna testa na koronu, evo šta joj je doktor rekao


Milošević, Karadžić i Fikret Abdić dogovorili su da 1994. arkanovci dođu u Veliku Kladušu | Avangarda\nSuđenje Jovici Stanišiću\nMilošević, Karadžić i Fikret Abdić dogovorili su da 1994. arkanovci dođu u Veliku Kladušu\nU vojno-obavještajnom izvještaju iz 1996. stoji da su pod kontrolom DB-a i MUP-a Srbije, u Hrvatskoj i BiH djelovale sljedeće formacije: Srpska dobrovoljačka garda Željka Ražnatovića Arkana, specijalci Vasilija Mijovića, Crvene beretke pod komandom Živojina Ivanovića Crnogorca i jedinica Slobodana Medića Boce. Arkanovci se u depeši Ratka Mladića od 23.9.1995. optužuju za “likvidacije lojalnih Muslimana u Sanskom Mostu”, a u jednom dokumentu JNA im se pripisuje odgovornost za događaje u Zvorniku u aprilu 1992. Jedinica Škorpioni MUP-a Srbije u ljeto 1995. angažirana je na području Trnova\nKrajem 2012. godine odbrana Jovice Stanišića i Franka Simatovića započela je u Haškom tribunalu sa izvođenjem svjedoka koji dokazuju kako paravojne formacije koje su počinile ratne zločine na području BiH i Hrvatske nisu bile pod kontrolom Beograda, odnosno Državne bezbednosti Srbije koju su vodili Stanišić i njegov zamjenik Simatović.\nU maju 2003. tadašnja glavna tužiteljica Tribunala Carla del Ponte je potpisala optužnicu protiv Stanišića i Simatovića u kojoj se terete da su odgovorni za ratne zločine koje su od sredine 1991. do kraja 1995. u Hrvatskoj i BiH počinile specijalne jedinice Državne bezbednosti Srbije, odnosno tajne i paravojne formacije stvorene “uz pomoć ili od strane DB Srbije, u svrhu izvođenja specijalnih vojnih akcija u Hrvatskoj i BiH” među kojima su Crvene beretke, Jedinica za specijalne operacije (JSO), Jedinica za antiteroristička djelovanja, Arkanovi tigrovi, Martićeva policija i Milicija SAO Slavonije, Baranje i Zapadnog Srema.\nPrema optužnici, Stanišić i Simatović su “usmjeravali, organizirali, opremali, trenirali, naoružali i djelomično finansirali” te jedinice koje su, zajedno sa bivšom JNA, Vojskom Srpske Krajine (VSK) i Vojskom Republike Srpske, zatim paravojnim formacijama iz Srbije, Krajine i Republike Srpske, napadale na gradove i sela u Hrvatskoj i BiH, gdje su počinile brojne zločine.\nNa platnom spisku DB-a Srbije\nUz pomoć svjedoka odbrana Stanišića i Simatovića pokušala je dokazati da je Srpska dobrovoljačka garda Željka Ražnatovića Arkana u septembru 1995. bila podčinjena MUP-u Republike Srpske. Kao dokaz ovoj tvrdnji priložili su depešu tadašnjeg pomoćnika ministra unutrašnjih poslova RS-a Tomislava Kovača od 20.9.1995. u kojoj se naređuje da se Arkan rasporedi u zajednički štab vojske i policije bosanskih Srba. Na ovo je tužitelj sudu predočio platni spisak iz septembra 1995. iz kojeg se jasno vidi da je DB Srbije isplaćivala dnevnice i Arkanu i pripadnicima njegove jedinice.\nSvjedok odbrane Jovice Stanišića Srđan Grekulović, bivši visoki oficir MUP-a Srbije i komandant 36. odreda Posebnih jedinica policije, koji je tvrdio da policija i DB nisu ništa imali s paravojnim jedinicama, rekao je da je “zbunjen” ovim dokazom i da su “vjerojatno pripadali i jednima i drugima”. Krajem augusta 1995. na sastanku Resora javne bezbednosti koji je vodio načelnik Radovan Stojičić Badža odlučeno je da se 400 pripadnika Posebnih jedinica policije (PJP) pošalje u Republiku Srpsku kao ispomoć tadašnjem MUP-u u operaciji “Kosovski božur”.\nUz pomoć svjedoka odbrana Stanišića i Simatovića pokušala je dokazati da je Srpska dobrovoljačka garda Željka Ražnatovića Arkana u septembru 1995. bila podčinjena MUP-u Republike Srpske. Kao dokaz ovoj tvrdnji priložili su depešu tadašnjeg pomoćnika ministra unutrašnjih poslova RS-a Tomislava Kovača od 20.9.1995. u kojoj se naređuje da se Arkan rasporedi u zajednički štab vojske i policije bosanskih Srba. Na ovo je tužitelj sudu predočio platni spisak iz septembra 1995. iz kojeg se jasno vidi da je DB Srbije isplaćivala dnevnice i Arkanu i pripadnicima njegove jedinice\nGrekulović je potvrdio ovu odluku kao i da je on postavljen na čelo te jedinice, objašnjavajući da je to urađeno kako bi se “pokazalo da Srbija pomaže stanovništvu Republike Srpske, a ne da im je, kako se tada smatralo, okrenula leđa”. Policajci iz Srbije kolegama u RS-u su osim u provođenju redovnih zadataka trebali pomoći i oko hapšenja dezertera i bili su, kako je ispričao Grekulović, raspoređeni u centrima bezbjednosti u Banja Luci, Doboju i Prijedoru gdje su ostali 47 dana.\nMeđutim, tvrdnje o “redovnim zadacima” osporio je tužitelj dokazima iz dnevnika Ratka Mladića u kojima se navodi sastanak od 30.5.1995. kada je Jovica Stanišić rekao Mladiću da je “poslao 400 policajaca da pomognu u odbrani Sanskog Mosta i Novigrada”. Grekulović nije ni pokušao ovo osporiti dodajući da pretpostavlja da su pripadnici PJP-a poslati u BiH tako što je Stanišić zamolio ministra policije da to učini.\nStanišićeva odbrana kao svjedoka (oko Mladićevih dnevnika) ispitivala je Manojla Milovanovića, koji je rekao da je s Mladićem sjedio za istim stolom i svakodnevno prisustvovao sastancima Glavnog štaba zbog čega mu je poznato da je Mladić, kao svako profesionalno vojno lice uredno vodio zabilješke. Svojim iskazom Milovanović je dokazivao da su se obračunavali sa paravojnim jedinicama i vraćali ih u Srbiju navodeći kao primjer “dobrovoljce kapetana Dragana Vasiljkovića” koji su bili u selu Divič kod Zvornika odakle ih je, tvrdi, “lično rasturio” i vratio u Srbiju po Mladićevom naređenju.\nSlobodan Milošević, Karadžić i Fikret Abdić\nU Mladićevim dnevnicima se spominje i paravojna jedinica Panteri Ljubiše Savića Mauzera, za koju Milovanović tvrdi da je stavljena pod komandu VRS-a, dok je tzv. Žućina grupa također vraćena u Srbiju, a Arkan je svoju jedinicu, odbijajući da se stavi pod kontrolu VRS-a, sam vratio u Srbiju. U Mladićevim dnevnicima se spominju i Crvene beretke, no Milovanović je rekao da o njima nije puno znao i da ih je sreo samo jednom kada je u zapadnoj Bosni kod Velike Kladuše 1995. razgovarao sa “gospodinom Simatovićem i još jednim pukovnikom”.\nTužitelj je naveo da su 1995. u zapadnoj BiH djelovale policijske i paravojne jedinice iz Srbije koje je kontrolirala DB. Milovanović je priznao da su ga 1995. posjetili Dragan Filipović i pukovnik Božović (sa crnogorskim akcentom) iz srpske tajne službe najavljujući mu dolazak 900 policajaca iz Srbije, ali “ti policajci nikada nisu došli, pojavilo se 300 arkanovaca na čelu sa Željkom Ražnatovićem”. No, kad mu je tužitelj predočio da Mladić u svojim dnevnicima piše da je Stanišić 30.9.1995. poslao 400 policajaca za pomoć u borbama oko Sanskog Mosta i Novigrada, Milovanović je prvo rekao da ne zna za to, a zatim da je morao promijeniti mišljenje nakon predočenog dokaza.\nStanišićev advokat dalje je uz pomoć Milovanovićevog svjedočenja pokušavao dokazati da Mladićeve zabilješke nemaju smisla i da nisu realizirane u praksi. Kao primjer je naveo sastanak iz decembra 1993. kada je Stanišić obećao pomoć od 100 do 120 policajaca za borbene potrebe VRS-a, na šta je Milovanović rekao da nisu poslati policajci već “pripadnici 72. brigade Specijalnog korpusa VJ koji su nosili crvene beretke”.\nPolicajci iz Srbije kolegama u RS-u su osim u provođenju redovnih zadataka trebali pomoći i oko hapšenja dezertera i bili su, kako je ispričao Grekulović, raspoređeni u centrima bezbjednosti u Banja Luci, Doboju i Prijedoru gdje su ostali 47 dana. Međutim, tvrdnje o “redovnim zadacima” osporio je tužitelj dokazima iz dnevnika Ratka Mladića u kojima se navodi sastanak od 30.5.1995. kada je Jovica Stanišić rekao Mladiću da je “poslao 400 policajaca da pomognu u odbrani Sanskog Mosta i Novigrada”\nUz tvrdnje da ne zna ko je pozvao, odnosno poslao Arkana u Bosansku Krajinu, Milovanović je ispričao da se sa njim susreo u to vrijeme i da mu je on tvrdio da je došao po Karadžićevom odobrenju, ali nije imao pisani dokument koji bi to potvrdio. Dalje je ispričao da su arkanovci učestvovali samo u hvatanju vojnih dezertera, a Grekulović je samo nekoliko dana ranije tvrdio suprotno.\nBiljana Plavšić i Jovica Stanišić\nBorislav Pelević, nekadašnji pripadnik Srpske dobrovoljačke garde, inače aktuelni poslanik u Skupštini Srbije, u Haškom tribunalu je tvrdio da je “u rukama držao šifrovani poziv Biljane Plavšić Arkanovim borcima da zaštite Srbe u Bijeljini” kao i da se po njenom nalogu učestvovali u “oslobađanju” Zvornika. Odbrana je kao dokaz priložila više fotografija na kojima je Ražnatović sa Radovanom Karadžićem, Biljanom Plavšić, Goranom Hadžićem...\nSve vrijeme svog iskaza Pelević je negirao bilo kakav uticaj DB-a Srbije na SDG tvrdeći da je Garda nakon povratka iz Krajine krajem 1993. rasformirana. Po njemu, Arkan ju je ponovo okupio u novembru 1994. nakon što su Slobodan Milošević, Karadžić i Fikret Abdić na zajedničkom sastanku dogovorili da se u Cazinsku krajinu pošalju instruktori koji će obučavati Abdićeve vojnike za borbe protiv Armije BiH. Nakon toga su arkanovci otišli u Veliku Kladušu gdje su, po tvrdnjama svjedoka, dnevnice dobijali od Fikreta Abdića.\nOsim u Krajini, po Pelevićevom svjedočenju Arkanova Garda je još dva puta bila u BiH i to na Karadžićev poziv: prvi put u ljeto 1995. na planini Treskavici kod Sarajeva, a drugi put u septembru i oktobru 1995. u Banjalučkoj regiji. Dodao je da su za zasluge pojedinci iz Garde u RS-u dobili penzije, a Karadžić je nakon rata odlikovao neke od preživjelih među kojima Arkana (1996. mu je dodijelio Karađorđevu zvijezdu) i Pelevića dodjeljujući mu orden Miloša Obilića.\nObavještajni i drugi vojni dokumeti\nReynaud Theunens, vojni vještak tužiteljstva, u svom izvještaju se bavio pitanjem kontrole paravojnih jedinica od strane DB-a Srbije. Svjedočeći u Tribunalu izjavio je da je DBV Srbije u punoj mjeri kontrolirala Crvene beretke, a nad formacijama Željka Ražnatovića Arkana i kapetana Dragana Vasiljkovića imala “stanovit stupanj nadzora, odnosno uticaja”. Prema vojnoj i policijskoj dokumentaciji koju je pregledao tokom pisanja izvještaja ovaj belgijski vještak je zaključio da je MUP Srbije “tolerisao postojanje stranačkih paravojnih jedinica”, a da su neke od njih, poput onih koje je osnovala Srpska radikalna stranka ili Srpski pokret obnove, srpske vlasti obučavale i naoružavale.\nVještak dalje tvrdi da su značajni dokazi o ulozi jedinica pod njihovom kontrolom u ratovima u Hrvatskoj i BiH sadržani u obavještajnim i drugim vojnim dokumentima. U vojnom obavještajnom izvještaju iz 1996. stoji da su pod kontrolom DB-a i MUP-a Srbije, u Hrvatskoj i BiH djelovale sljedeće formacije: Srpska dobrovoljačka garda Željka Ražnatovića Arkana, specijalci Vasilija Mijovića, Crvene beretke pod komandom Živojina Ivanovića Crnogorca i jedinica Slobodana Medića Boce. Arkanovci se u depeši Ratka Mladića od 23.9.1995. optužuju za “likvidacije lojalnih Muslimana u Sanskom Mostu”, a u jednom dokumentu JNA im se pripisuje odgovornost za događaje u Zvorniku u aprilu 1992. Vještak je dalje rekao da je jedinica Škorpioni MUP-a Srbije u ljeto 1995. angažirana na području Trnova.\nKao dokaz tome Tunens je ukazao na dokument od 1. jula 1995. u kojem Mladić odobrava upotrebu helikoptera za evakuaciju ranjenih pripadnika srpskog MUP-a sa područja Trnova. Ovaj vještak je u svom ekspertskom izvještaju o ratnoj ulozi Stanišiča i Simatovića naveo da je policija po Zakonu o odbrani i Ustavu Republike Srbije bila dužna da spriječi djelovanje svih jedinica koje su oformljene bez odobrenja državnih organa. No, umjesto toga, policija je, tvrdi Tunens, u najmanju ruku blagonaklono gledala na njihovo postojanje, a često ih kontrolirala i snabdijevala oružjem i opremom.\nU Mladićevim dnevnicima se spominje i paravojna jedinica Panteri Ljubiše Savića Mauzera, za koju Milovanović tvrdi da je stavljena pod komandu VRS-a, dok je tzv. Žućina grupa također vraćena u Srbiju, a Arkan je svoju jedinicu, odbijajući da se stavi pod kontrolu VRS-a, sam vratio u Srbiju. U Mladićevim dnevnicima se spominju i Crvene beretke, no Milovanović je rekao da o njima nije puno znao i da ih je sreo samo jednom kada je u zapadnoj Bosni kod Velike Kladuše 1995. razgovarao sa “gospodinom Simatovićem i još jednim pukovnikom”\nPolicijski inspektor Gvozden Gagić, svjedočeći u odbranu Jovice Stanišića, ustvrdio je da Škorpioni (jedinica odgovorna za ubistva Bošnjaka u Trnovu) nisu bili pripadnici službe DB ni MUP-a Srbije. U optužnici Haškog tribunala Škorpioni su bili specijalna jedinica DB-a Srbije koja je po nalogu Jovice Stanišića i Franka Simatovića iz baze u Ðeletovcima, u Istočnoj Slavoniji, početkom jula 1995. upućena u BiH, u Trnovo. Po tužiteljima neki muškarci i dječaci, zarobljeni nakon pada Srebrenice, odvedeni su u bazu Škorpiona u Trnovu odakle su šestorica zarobljenika, po naređenju Slobodana Medića Boce, odvedena na izolirano područje i strijeljana, što je snimljeno i kamerom.\nSvjedok Gagić, koji je poslije rata bio načelnik službe za otkrivanje ratnih zločina u Srbiji, tvrdi da je učestvovao u hapšenju Škorpiona ali nikad tokom razgovora sa osumnjičenima nije čuo da su bili pod kontrolom DB-a. Po njemu je Škorpione plaćala Naftna industrija i Ministarstvo odbrane RSK, a u BiH su upućeni po nalogu pomoćnika ministra odbrane RSK Milana Milanovića Mrguda. Ove informacije je Gagić, kako je sam ispričao, dobio od tužitelja u Beogradu kad je počeo da radi na predmetu Škorpiona. Na pitanje tužitelja da li je znao da su Škorpioni podnosili izvještaje Vasiliju Mijoviću, uposleniku DB-a, Gagić je odgovorio da je to saznao iz zapisnika sa beogradskog suđenja Škorpionima te da on tokom istrage, koju je radio, nije ni tražio njihovu vezu sa MUP-om Srbije.\nPrema beogradskoj presudi Škorpioni nisu imali veze s državom Srbijom, naprotiv, njih je osnovala Naftna industrija Krajine i tek 1993. ova jedinica dolazi pod ingerenciju vojnih vlasti RSK, a 1996. postaje dio rezervnog sastava MUP-a Srbije i 1999. ulazi i formalno pod kontrolu srpske policijske vlasti. U ljeto 1995, kako je rekla sutkinja Gordana Božilović-Petrović, kad su pobijena šestorica Srebreničana, Škorpioni su otišli u ispomoć snagama Republike Srpske, te su bili podređeni njima i Srbija sa njima tada nema nikakve veze.\nPero Petrašević jedini optuženi koji je priznao zločin i pokajao se tada je rekao: “Majke, izgovoriću ovu istorijsku rečenicu, zbog koje je možda bolje da sam tamo ostao da ležim na livadi sa njima. Samo da znate, vaša deca ničim nisu izazvala niti zaslužila ovu smrt. Ubili smo ih zato što su bili muslimani. Izvršavao sam naređenja.”\nNjegov komandant od koga je i primio naređenje, Aleksandar Medić, zvani Boca, na suđenju je izjavio: “Volim samo tri stvari u životu: pičku, pušku i državu.”\nGoran Stoparić, bivši pripadnik jedinice Škorpioni, u Haškom tribunalu, na suđenju Stanišiću i Simatoviću je rekao da je tokom 1994. i 1995. platu primao iz tri dijela: “Od Naftne kompanije, Državne bezbednosti Srbije i treći od komandanta Boce lično”. Ispričao je i kako se prikrivala veza sa Srbijom: u jedinici je moralo da bude bar 60 odsto krajinskih i bosanskih Srba i najviše 40 odsto specijalaca iz Srbije što je on saznao “od Boce kada je ovaj odbio predlog o prihvatanju deset specijalaca iz Niša”. Medić je tada, po Stopariću, objasnio da većina mora biti van Srbije, kako bi se moglo reći da se radi o jedinici RSK ili Republike Srpske u kojoj, doduše, ima i nešto srpskih dobrovoljaca.


Tajna lepote svake mlade - Odiva venčanice\nSigurni smo da na vašem venčanju želite da budete jedna od onih mladi koje će pamtiti po posebnom sjaju, onom koji nosi većina žena kada se udaje. Taj sjaj jeste magična lepota svake mlade, ali da bi vaše lice blistalo, imamo nekoliko saveta. Naravno da su važne sreća i ljubav koja se vidi u očima zaljubljene žene, naravno da je osmeh ono što krasi ženu, ali blistava koža i negovan ten jesu tajna koja dodatno naglašava prethodne dve stavke. Da bi vaša koža lica bila sjajna, glatka i svilenkasta, nega pre venčanja je od primarnog značaja. Ne sumnjamo da ćete savršeno izgledati uz šminku za koju ste se opredelili, ali ona treba da bude tu da naglasi vašu prirodnu lepotu, a ne da prikriva nedostatke vaše kože. Da biste to na vreme sprečili i spremni dočekali dan venčanja u punom sjaju, imamo nekoliko beauty predloga koji zasigurno deluju.\nZa prave stvari potrebno je vreme\nNemojte se setiti stanja svoje kože nekoliko dana pred venčanje iliti u pet do dvanaest. Najmanje dva meseca pre venčanja posetite dermatologa kako biste se konsultovali sa njim o mogućim tretmanima lica na osnovu zahteva vaše kože.\nPre nege ide detaljno čišćenje kože! Ono kod kuće svakog jutra se podrazumeva, pre kreme ide gel ili pena za čišćenje kože, zatim tonik da umirite lice, pa tek onda sledi nega. No, ovde je reč o detaljnom čišćenju koje možete obaviti kod kozmetičara, i to nekoliko nedelja, a najbolje mesec dana ranije, kako bi se eventualne iritacije kože povukle i kako ne bi bilo iznenađenja.\nObradujte svoju kožu\nOdaberite jedan od tretmana kože, na primer tretman voćnim ili hijaluronskim kiselinama za regeneraciju i hidrataciju kože. Obavezna je masaža uljima na kraju kako biste počastili svoju kožu kako dolikuje i uz to se opustili od stresne organizacije venčanja.\nNema prečica do zdrave i negovane kože. Svakodnevno ujutru i uveče nakon čišćenja nanesite odgovarajuću negu za vaš tip kože, bilo da je reč samo o kremi ili serumima, ampulama i dodatnim busterima. Kontinuirana nega daje rezultate, a prve ćete videti nakon nekoliko nedelja.\nNajvažnija stavka i ključ blistave kože jeste hidratacija, kako ona koju crpite iz vaše svakodnevne nege preparatima, tako i ona klasična. Pijte minimum dva litra vode dnevno i vaše lice će vam biti zahvalno, a na dan venčanja bićete zahvalni na koži koju ste sami zaslužili primenjujući ove jednostavne savete koji provereno rade. To je tajna mladi koje blistaju na dan venčanja.


Zaplijenjene cigarete vrijedne preko 50 tisuća maraka | Grad Busovača\nSlužbenici Uprave za neizravno oporezivanje (UNO) BiH su na području općina Hadžići i Goražde oduzeli cigarete bez trošarinskih markica u ukupnoj vrijednosti od 55.500 maraka.\nPripadnici Regionalnog centra ove uprave u Sarajevu su uz asistenciju službenika Ministarstva unutarnjih poslova Sarajevske županije na magistralnom putu u mjestu Raštelica, općina Hadžići, prilikom kontrole vozila VW Cady u tovarnom djelu uočili kartonske pakete u kojima su se, prema izjavi vozača, nalazile cigarete bez trošarinskih markica.\n– Na osnovu izdane naredbe suca za prethodni postupak Suda BiH izvršen je pretres navedenog vozila i u njemu je pronađeno i oduzeto 4.600 kutija cigareta raznih robnih marki, tržišne vrijednosti oko 23.000 maraka, priopćeno je iz Uprave za neizravno oporezivanje BiH.\nU priopćenju je navedeno da je na području općine Goražde od fizičke osobe zaplijenjena 6.501 kutija cigareta koje nisu bile obilježene trošarinskim markicama Uprave za neizravno oporezivanje BiH.\n– Navedena osoba nije posjedovala ni dokumentaciju o porijeklu, a tržišna vrijednost privremeno oduzete robe iznosi 32.500 maraka, navedeno je u priopćenju.\nTužiteljstvu BiH će protiv ovih osoba biti podnesen izvještaj zbog sumnje da su počinili kazneno djelo nedozvoljen promet trošarinskih proizvoda iz Zakona o izmjenama i dopunama Kaznenog zakona BiH.\nPrethodni članakKlub borilačkih vještina “SENSEI” u Busovaču donio dvije zlatne i brončanu medalju\nSljedeći članakU Banja Luci proglašeno izvanredno stanje, poplave i dalje prijete


Kina Servo Frein proizvođača i dobavljača - Servo Frein tvornica - Aoda strojeva\nKočioni uređaj za Toyota\nKočioni uređaj za Nissan\nKočioni uređaj za Isuzu\nKočioni uređaj za Mitsubishi\nKočioni uređaj za Suzuki\nKočioni uređaj za KIA\nKočioni uređaj za Hyundai\nBooster Booster za Daewoo\nKvačilo za Mitsubishi\nSklopka za Suzuki\nTel: + 86-576-86275693\nFaks: + 86-576-86275932\nMobitel: + 86-18457693673\nDom > Proizvod > Servo Frein\nServo Frein za Benz\nOvo je servo frein, to je posebna stavka sa dvostrukom dijaframom, nazivamo je AD449, prečnik je 9 "+9", koristi se u kamionu Benz. Potražnja je velika u Brazilu, ovu stavku razvijamo direktno za kupca, imamo više od 700 modela kočionih pojačala, sve dok pružate uzorke,...\nServo Frein za Ford\nOvo je servo frein, nemamo OE broj jer klijent nam direktno isporučuje uzorak i nije rekao OEM broj, mi ga nazivamo AD466, on je jedan, prečnik je 8 ", koristi se za Fordov auto i na brazilskom tržištu, ovaj predmet koristi preciznu profesionalnu opremu i ...\nServo Frein za Volkswagen\nOvo je servo frein, bez OEM broja, mi ga nazivamo AD428, jedan je jedan, prečnik je 8 ", za Volkswagen auto, to je za brazilsko tržište, kvalitet kočnice je dobar jer je naša fabrika kvalifikovana zaposleni, napredni uređaji za testiranje, bogato proizvodno iskustvo, oni su ...\nServo Frein za Fiat\nOvo je servo frein, Bendix broj je 261483B, drugi broj je 46747935, nije ni jedan, promjera od toga je 9", za Fiat Doblo, potražnja je iz Turske i Alžir, kao aftermarket autoparts tvornicu, sve stavke se dobro koristiti profesionalni precizni e oprema i...\nServo Frein za Renault\nOvo je servo frein, OEM broj je 7701207755, jedan je jedan, prečnik je 9 ", to je za Renault Clio, za Tursku i Alžir tržište, ova stavka je crna, neki drugi predmeti su boje u ljusci , neke zimske pločice, hromiranje, neki kupci kao proizvod sa zinepljivanjem.\nServo Frein za Peugeot\nOvo je servo frein, Bendix broj je 261535B, to je dvostruko jedan, promjera od toga je 7 "+ 8", je za Peugeot novi J9, ovu stavku ljuske se razlikuje od normalne, pa trošak je više expensize nego normalan, Turska i Alžir tržištu oba trebaju ovu stavku , 6pcs u jednom kartonu, a za...\nServo Frein za Lada\nOvo je servo frein, također možete nazvati to kočnice fan, OEM broj je 2110 3510010, nije ni jedan, promjera od toga je 8", za Lada automobila, posebno za tržišta Rusije, boja ljuske je crna, ima zine oplata.\nSlobodno da veleprodaja kvaliteta servo frein od profesionalnih proizvođača i dobavljača ovdje. Mi smo produktivan servo frein tvornica u Kini. Dobrodošli na konzultirati citat s nama.\nDom | O nama | Proizvod | Vijesti | Znanja | Obratite nam se | Upit | Mobilni telefon | XML | Glavna stranica\nCopyright © Wenling Aoda Machinery co Ltd sva prava pridržana.


Ljubić: Ipak sam optimist - Klix.ba\nI dalje bez državne vlasti\nLjubić: Ipak sam optimist\n17.11.2011. u 17:29\nSastanak šestorice lidera političkih stranaka u BiH nije rezultirao toliko očekivanim dogovorom o formiranju Vijeća ministara i pokretanju s "mrtve tačke" na kojoj je BiH proteklih 13 mjeseci.\nPredsjednik HDZ-a 1990 Božo Ljubić istakao je nakon sastanka da je i dalje optimisti "zbog tonova koji su vladali na sastanku" te da vjeruje da bi dogovor mogao biti postignut do kraja novembra.\n"Ponudio sam jedan model za razgovore na način da je nesporno da sve stranke podržavaju da predsjedavajući Vijeća ministara BiH bude Hrvat iz bloka HDZ - HDZ 1990. Temeljem toga, ovom bloku pripadaju još dva hrvatska mjesta. Prijedlog je slijedio metodologiju koju smo imali u Brčkom, po principu da Hrvati biraju predsjedavajućeg Vijeća ministara, da paket od tri ministarstva uključuje Ministarstvo vanjskih poslova dok paket od četiri ministarstva podrazumijeva ostala ministarstva među kojima i jedno mjesto za pripadnike nacionalnih manjina i onih koji se tako izjašnjavaju", pojasnio je Ljubić.\nPrijedlog je, tvrdi Ljubić, principijelno prihvatio Dragan Čović i blok SDS - SNSD, ali su stvari "zapele", tvrdi Ljubić, na SDP-u i SDA. "Nakon što je strana iz RS-a prihvatila ponudu od tri ministarstva među kojima nije MVP pod uvjetom da od četiri državne agencije koje identificiramo kao najvažnije prvi biraju dvije, a što hrvatska strana može prihvatiti, SDP i SDA su tražili da odmah odlučimo o svim državnim agencijama kojih ima više od 60. To nije bilo moguće", rekao je Ljubić.\nPodsjetio je da će svih šest lidera za deset dana boraviti u Italiji, u organizaciji Fondacije Konrad Adenauer, na kolokviju o Ustavu BiH i njegovoj usklađenosti s evropskim standardima te iznio očekivanje da će, sukladno današnjim tonovima na sastanku, doći do dogovora. "Što se mene tiče, danas sam bio spreman postići dogovor o zakonima iz euroatlantskog paketa, ali zaključak je bio da od toga ne bi bilo velike koristi ako ih nema ko implementirati", rekao je Ljubić.\n"Međutim, niti postoji zakonski osnov niti koristi od njih jer bi ti izbori, s obzirom na radikalizaciju političkih stajališta, donijeli sličnu konfiguraciju, ako ne i još izrazitiju polarizaciju. Od prijevremenih izbora nema koristi već samo štete jer bi predizborna kampanja dodatno zaoštrila stanje koje je i tako dovoljno bremenito tenzijama", izjavio je Ljubić. Dodao je da su matrice i paradigme danas vrlo slične onima iz kasnih 1980-ih i ranih 1990-ih.\n"To su sukobi na sportskim borilištima koji su simptom bolesti, a ne bolest jer se, izvještavanje javnih medija koje je propagandističko, a ne informativno, pokušaji ostvarenja dominacije, itd.", pojasnio je Ljubić. Tvrdi da na današnjem sastanku nije bilo riječi o Vladi Federacije BiH mada priznaje da je to "bolna tačka" hrvatskog bloka.\n"Mi smo danas bili spremni na dogovor o Vijeću ministara, ali ne na način "pet mjesta hrvatskom bloku i strankama iz RS-a, pet bloku SDP-SDA" jer to je otprilike bio uvjet da se ne razgovara o državnim agencijama. To znači da postoji duboko nepovjerenje prema partnerima i ishodu rada Vijeća ministara", izjavio je Ljubić. Dodao je da nema nijednog razloga za taj strah jer su, kako odgovorno tvrdi, u prošlom sazivu Vijeća ministara BiH, u dvije trećine slučajeva, svi ministri iz FBiH glasali isto.\n"Ako je neko bio preglasavan onda su to bili ministri iz RS-a. Nema nijednog razloga da neko traži pet pozicija bojeći se da će biti preglasan", rekao je Ljubić.


IZ BiH: Obustavlja se zajedničko klanjanje namaza - SAHAR Balkan\nMar 18, 2020 08:42 Europe/Sarajevo\nSaharTV - Na jučerašnjoj 24. redovnoj sjednici Vijeća muftija Islamske zajednice u Bosni i Hercegovini koja je održana u Sarajevu pod predsjedavanjem reisu-l-uleme Huseina ef. Kavazovića Vijeće je raspravljalo i o novonastaloj situaciji uzrokovanoj pandemijom koronavirusa.\nReisu-l-ulema i Vijeće muftija apeluju na sve nosioce vjerskog autoriteta, imame i profesore da ne posežu za apsurdnim, trivijalnim, neutemeljenim i neodgovornim tumačenjima pojave ove pandemije.\nPosebnu zahvalnost, kao Zajednica i cijelo društvo, trebamo iskazati prema ljekarima, zdravstvenim radnicima, nadležnim inspekcijskim i sigurnosnim organima.Islamska zajednica će nastaviti pratiti situaciju sa razvojem pandemije i adekvatno reagirati na sve izazove i biti na usluzi svojim članovima, kao i svim građanima u društvima u kojima djeluje.